**ДОГОВОР**

Днес,…………………2018 г. в гр. София между:

**БЪЛГАРСКАТА НАРОДНА БАНКА**, със седалище и адрес на управление: гр. София 1000, пл. „Княз Александър I“ № 1,  ЕИК 000694037, представлявана от Снежанка Деянова – Главен секретар, в качеството ѝ на възложител, съгласно Заповед № БНБ-97813/17.09.2018 г. и Теменужка Цветкова – Главен счетоводител, наричана за краткост **ВЪЗЛОЖИТЕЛ**, от една страна,

и

**„…“ …,** със седалище и адрес на управление: …, ЕИК …, представлявано от … в качеството на …, съгласно регистрация в Търговския регистър на Агенция по вписванията, наричано за краткост **ИЗПЪЛНИТЕЛ**, от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ** наричани заедно „**Страните**“, а всеки от тях поотделно „**Страна**“);

на основание чл. 112, ал. 1 от Закона за обществените поръчки (ЗОП), след проведена процедура „публично състезание“ за възлагане на обществена поръчка по чл. 18, ал. 1, т. 12 във връзка с чл. 178 и сл. от ЗОП, въз основа на Решение № БНБ-………./…….. за определяне на изпълнител по обществена поръчка с предмет: „Доставка на нови лицензи за продукти от фамилията MATLAB (или еквивалент), с включена гаранционна поддръжка за срок от 1 (една) година и поддръжка на притежаваните от БНБ лицензи за продукти от фамилията MATLAB от производителя“, по отношение на обособена позиция № 1: „Доставка на нови лицензи за продукти от фамилията MATLAB (или еквивалент), с включена гаранционна поддръжка за срок от 1 (една) година“

се сключи настоящият договор за следното:

**I. ПРЕДМЕТ НА ДОГОВОРА**

**Чл. 1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да достави, срещу възнаграждение и при реда и условията на този договор, лицензи за програмни продукти от фамилията „MATLAB“ (или еквивалент), наричани по нататък за краткост „лицензи/те“, посочени по наименование, вид и количество в т. 1 на Приложение № 1а − „Техническа спецификация”, представляваща неразделна част от настоящия договор.

(2) **ИЗПЪЛНИТЕЛЯТ** се задължава да осигурява техническа поддръжка от производителя на програмните продукти, за които са доставени лицензите по ал. 1, наричани по-нататък за краткост „продукти/те“, за целия срок на договора, съгласно условията на производителя (Общи условия или други приложими условия), която включва в себе си:

1. своевременно представяне на всички нови версии на продуктите;

2. предоставяне на право на достъп до специализирана документация във връзка с ползването на продуктите;

3. предоставянето на информация по запитвания и заявки от страна на **ВЪЗЛОЖИТЕЛЯ** във връзка с ползването на продуктите;

4. оказване на висококвалифицирана специализирана помощ и съдействие за отстраняването на възникнали инциденти и проблеми;

5. отстраняване на възникнали грешки в софтуера и своевременното му обновяване.

**II. СРОКОВЕ. МЯСТО НА ИЗПЪЛНЕНИЕ**

**Чл. 2**. (1) Договорът е със срок на действие 1 (една) година и влиза в сила от датата на подписването му, посочена в деловодния номер на **ВЪЗЛОЖИТЕЛЯ**.

(2) **ИЗПЪЛНИТЕЛЯТ** се задължава да достави лицензите, предмет на договора, в срок до 10 (десет) работни дни, считано от датата на подписването му по ал. 1.

(3) **ИЗПЪЛНИТЕЛЯТ** се задължава да осигурява техническа поддръжка от производителя на продуктите, за които са доставени лицензите, предмет на договора, за срок от 1 (една) година от датата на подписване на приемо-предавателния протокол по чл. 6, ал. 3.

**Чл. 3** Мястото на изпълнение на договора е сградата на **ВЪЗЛОЖИТЕЛЯ**, находяща се на адрес: гр. София 1000, пл. „Княз Александър I“ № 1 – Централно управление на БНБ.

**III. ЦЕНА, РЕД И СРОКОВЕ ЗА ПЛАЩАНЕ.**

**Чл. 4** (1) За доставка на лицензите, предмет на договора, **ВЪЗЛОЖИТЕЛЯТ** заплаща на **ИЗПЪЛНИТЕЛЯ** възнаграждение (обща цена) в размер на **… (…) лева без ДДС**, формирано на база единичните цени, посочени в Приложение 3а – „Ценово предложение“ на **ИЗПЪЛНИТЕЛЯ**, представляващо неразделна част от настоящия договор.

(2) В посочената цена по ал. 1 са включени всички разходи на **ИЗПЪЛНИТЕЛЯ** по изпълнението на договора, включително и услугите по осигуряване на техническа поддръжка по чл. 1, ал. 2.

(3) **ВЪЗЛОЖИТЕЛЯТ** заплаща на **ИЗПЪЛНИТЕЛЯ** сумата по ал. 1 в срок до 10 (десет) работни дни от датата на подписване на приемателно-предавателния протокол по чл. 6, ал. 3и представяне на фактура от страна на **ИЗПЪЛНИТЕЛЯ**.

(4) Цената на договора, посочена в ал. 1 е фиксирана за времето на изпълнение на договора и не подлежи на промяна, освен в случаите, когато промяната е в полза на **ВЪЗЛОЖИТЕЛЯ**.

**Чл. 5.** (1)Всички плащания по този договор се извършват в лева чрез банков превод по следната банкова сметка на **ИЗПЪЛНИТЕЛЯ**:

Банка: …

BIC: …

IBAN: …

(2) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок до 3 (три) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**IV. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 6.**(1) **ИЗПЪЛНИТЕЛЯТ** осъществява доставката на лицензите, предмет на договора,като ги асоциира към профила на **ВЪЗЛОЖИТЕЛЯ** в електронния портал за управление на лицензи на производителя на продуктите исвоевременно представи на **ВЪЗЛОЖИТЕЛЯ** доказателства за достъп до тях.

(2) „Доказателства за достъп до лицензите“ е информация, предоставена в писмен или електронен вид, доказваща достъпността на лицензите, включени в профила на **ВЪЗЛОЖИТЕЛЯ** в електронния портал за управление на лицензи на производителя на продуктите.

(3) Приемането на доставката на лицензите се удостоверява с двустранен приемателно-предавателен протокол с приложени доказателствата по ал. 2, който се подписва от упълномощените представители на страните по договора, определени в чл. 25, ал. 2, след като представителят на **ВЪЗЛОЖИТЕЛЯ** е проверил наличието на достъп до лицензите, както и съответствието им по наименование, вид и количество с информацията по Приложение № 1а и не е констатирал несъответствия.

(4) При липса на достъп и/или констатирани несъответствия на доставените лицензи с описаните по Приложение № 1а, **ВЪЗЛОЖИТЕЛЯТ** има право да откаже да подпише протокола по ал. 3. В тези случаи страните подписват двустранен протокол, в който се описват констатираните несъответствия и се посочва срокът, в който същите ще бъдат отстранени.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 7. ИЗПЪЛНИТЕЛЯТ** има право:

1. да получи възнаграждение в размера, сроковете и при условията по чл. 4 от договора;
2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора.

**Чл. 8. ИЗПЪЛНИТЕЛЯТ** се задължава:

1. да достави лицензите в уговорените срокове и качество, в съответствие с договора и приложенията към него;

2. да предостави достъп до лицензите и продуктите, като за целта създаде електронен профил на **ВЪЗЛОЖИТЕЛЯ** в електронния портал за управление на лицензи на производителя, в случай че същият няма такъв до този момент, и му предостави потребителско име и парола за достъп;

3. да осигури спокойно и несмущаващо ползване на продуктите, по време на действие на съответните лицензи;

4. да осигурява техническа поддръжка на продуктите от производителя, в уговорените срокове и качествено, в съответствие с договора и приложенията към него, и по начин, съответстващ на стандартите, установени от фирмата – производител;

5. да създаде организация, която да гарантира, че персоналът, зает с изпълнението на договора, се е запознал с корпоративната политика за информационна сигурност на **ВЪЗЛОЖИТЕЛЯ** и всички подчинени документи;

6. да не предоставя на физически и юридически лица документи и информация, свързани с изпълнението на настоящия договор, без изричното писмено съгласие на **ВЪЗЛОЖИТЕЛЯ**;

7. да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работата, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;

8.да изпълнява всички законосъобразни указания и изисквания на **ВЪЗЛОЖИТЕЛЯ;**

9.да пази поверителна конфиденциалната информация, в съответствие с уговореното в договора;

**Чл. 9. ВЪЗЛОЖИТЕЛЯТ** има право:

1. да изисква и да получи лицензите, предмет на настоящия договор, в уговорените срокове и качество, съгласно договора и приложенията към него;
2. да изисква и да получава услуги по техническа поддръжка на продуктите от производителя посредством **ИЗПЪЛНИТЕЛЯ**, в уговорените срокове и качествено, съгласно договора и приложенията към него и по начин, съответстващ на стандартите, установени от фирмата – производител;
3. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ**, без с това да пречи на изпълнението;
4. да не приеме доставените лицензи, в случай, че констатира несъответствия, съгласно чл. 6, ал. 4 и да изиска констатираните несъответствия да бъдат отстранени.

**Чл. 10. ВЪЗЛОЖИТЕЛЯТ** се задължава:

1. да приеме доставените лицензи, когато отговарят на договореното, по реда и при условията на този договор;
2. да заплати цената на лицензите от настоящия договор при условията и по начина, посочени в него;
3. да оказва съдействие на **ИЗПЪЛНИТЕЛЯ** във връзка с изпълнението на този договор, включително и за отстраняване на възникнали пречки пред изпълнението на договора, когато **ИЗПЪЛНИТЕЛЯТ** поиска това;
4. да пази поверителна конфиденциалната информация, в съответствие с уговореното в договора.

**VI. ГАРАНЦИИ ЗА ИЗПЪЛНЕНИЕ**

**Чл. 11.** (1) При подписването на този договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение на договора в размер на 3 % (три на сто) от общата цена, посочена в чл. 4, ал. 1 от договора, а именно: **……… (………..) лв.** („**Гаранцията за изпълнение**“), която служи за обезпечаване задълженията на **ИЗПЪЛНИТЕЛЯ** по договора.

(2) В случай че **ИЗПЪЛНИТЕЛЯТ** избере да предостави гаранция под формата на парична сума, тя следва да бъде преведена по:

- следната банкова сметка на **ВЪЗЛОЖИТЕЛЯ** за преводи в лева:

IBAN: BG 40 BNBG 9661 1000 066123;

BIC: BNBGBGSD

**-** следната банкова сметка на **ВЪЗЛОЖИТЕЛЯ** за преводи в евро:

Direct to BNBGBGSF via TARGET2

IBAN: BG83BNBG96611100066141

Банка: BULGARIAN NATIONAL BANK.

(3) В случай че **ИЗПЪЛНИТЕЛЯТ** избере да предостави банкова гаранция, то тя трябва да бъде оригинална, безусловна, неотменима и изискуема при първото писмено поискване, в което **ВЪЗЛОЖИТЕЛЯТ** заявява, че **ИЗПЪЛНИТЕЛЯТ** не е изпълнил задълженията си по този договор. Банковата гаранция следва да бъде в размер на 3 % от общата цена, посочена в чл. 4, ал. 1 от договора и да е със срок на валидност 30 (тридесет) работни дни след изтичане срока на договора, като при необходимост срокът й се удължава или се издава нова. Банковите разходи по откриването и поддържането на валидността на гаранцията за изпълнение във формата на банкова гаранция за изискуемия срок, както и по всяко изплащане на обезщетение по нея, са за сметка на **ИЗПЪЛНИТЕЛЯ.**

(4) В случай че **ИЗПЪЛНИТЕЛЯТ** избере да предостави гаранция под формата на застраховка, която обезпечава изпълнението чрез покритие отговорността на **ИЗПЪЛНИТЕЛЯ**, **ВЪЗЛОЖИТЕЛЯТ** следва да бъде посочен като трето ползващо се лице по тази застраховка, като премията по застраховката следва да бъде изплатена изцяло. Застраховката се представя в оригинален екземпляр и следва да покрива отговорността на **ИЗПЪЛНИТЕЛЯ** в размер на 3 % от общата цена, посочена в чл. 4, ал. 1 от договора и не може да бъде използвана за обезпечение отговорността на **ИЗПЪЛНИТЕЛЯ** по друг договор. Текстът на застраховката се съгласува с **ВЪЗЛОЖИТЕЛЯ**. Представената застраховка следва да е със срок на валидност 30 (тридесет) работни дни след изтичане срока на настоящия договор, като при необходимост срокът й се удължава или се издава нова. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ.**

(5) **ВЪЗЛОЖИТЕЛЯТ** освобождава гаранцията за изпълнение в срок до 30 (тридесет) работни дни след изтичане срока на договора в пълен размер, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

(6) Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**,посочена в чл. 5, ал. 1 или по друга, писмено посочена от него банкова сметка;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

(7) Гаранцията не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнението на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията.

(8) **ВЪЗЛОЖИТЕЛЯТ** не дължи лихви върху сумата по гаранцията за времето, през което средствата са престояли при него законосъобразно.

**Чл. 12.** (1) **ВЪЗЛОЖИТЕЛЯТ** има право да задържи съответна част и да се удовлетвори от гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ,** като усвои такава част от гаранцията за изпълнение, която съответства на уговорената в договора неустойка за съответния случай на неизпълнение.

(2) **ВЪЗЛОЖИТЕЛЯТ** има право да усвоява суми от гаранцията в следните случаи:

1. при виновно неизпълнение или забавено изпълнение на някое от задълженията на **ИЗПЪЛНИТЕЛЯ** по договора.

2. при прекратяване на договора по вина на **ИЗПЪЛНИТЕЛЯ**, на основание чл. 19, т. 3 - сумата от гаранцията се усвоява изцяло като обезщетение за предсрочното прекратяване на договора.

(3) В случай че неизпълнението на задължения по договора от страна на **ИЗПЪЛНИТЕЛЯ** по стойност превишава размера на гаранцията, **ВЪЗЛОЖИТЕЛЯТ** има право да търси обезщетение по общия ред.

**Чл. 13.** (1) В случай на изменение на договора, извършено в съответствие с този договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на гаранцията за изпълнение в съответствие с изменените условия на договора в срок до 5 работни дни от подписването на допълнително споразумение за изменението.

(2) Действията за привеждане на гаранцията за изпълнение в съответствие с изменените условия на договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на изискванията на чл. 11, ал. 2 от договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 11, ал. 3 от договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 11, ал. 4 от договора.

**Чл. 14.** Във всеки случай на задържане на гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 15.** Когато **ВЪЗЛОЖИТЕЛЯТ** се е удовлетворил от гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 5 работни дни от усвояване на гаранцията да я допълни, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 11, ал. 1 от договора.

VII. НЕУСТОЙКИ

**Чл. 16.** При забава на плащане, **ВЪЗЛОЖИТЕЛЯТ** дължи неустойка на **ИЗПЪЛНИТЕЛЯ** в размер на 0,5 % от стойността на забавеното плащане за всеки просрочен ден, но не повече от 10 % от тази сума.

**Чл. 17.** При забавено изпълнение на задължениe по договора от страна на **ИЗПЪЛНИТЕЛЯ**, същият заплаща на **ВЪЗЛОЖИТЕЛЯ** неустойка в размер на 0,5 % от цената по чл. 4, ал. 1, но не повече от 10 % от тази сума.

**Чл. 18.** (1) При забавено изпълнение на някое от задълженията на **ИЗПЪЛНИТЕЛЯ** по договора, продължило повече от 20 (двадесет) дни, **ВЪЗЛОЖИТЕЛЯТ** има право да прекрати едностранно договора без да дава допълнителен срок за изпълнение, като освен неустойката за забава има право и на неустойка за неизпълнение в размер на 10 % от цената по чл. 4, ал. 1.

(2)Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

(3) При разваляне на договора поради виновно неизпълнение на задълженията на някоя от страните, виновната страна дължи неустойка в размер на 10 % от стойността на договора, определена в чл. 4, ал.1.

VIII. ПРЕКРАТЯВАНЕ НА ДОГОВОРА

**Чл. 19.** Настоящият договор се прекратява:

1. с изтичане на договорения срок по чл. 2 от договора;

2. по взаимно съгласие на страните, изразено в писмена форма;

3. едностранно от **ВЪЗЛОЖИТЕЛЯ** при виновно неизпълнение от страна на **ИЗПЪЛНИТЕЛЯ** на задълженията му по договора, като му отправи 10 (десет) дневно писмено предизвестие;

4. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 5 работни дни от настъпване на невъзможността, като представи и доказателства;

5. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

6. при условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛДС).

**Чл. 20.** **ВЪЗЛОЖИТЕЛЯТ** прекратява договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от страните, а при непостигане на съгласие – по реда на клаузата за разрешаване на спорове по този договор.

**Чл. 21.** Всяка от страните може да развали договора при виновно неизпълнение на съществено задължение на другата страна, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

***VIIIа. ДОГОВОР ЗА ПОДИЗПЪЛНЕНИЕ*** *(когато е приложимо)[[1]](#footnote-2)*

*Чл. 21а. (1) В срок до 5 работни дни от датата на сключване на договора, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на договора в срок до 5 работни дни от настъпване на съответното обстоятелство.*

*(2) ИЗПЪЛНИТЕЛЯТ се задължава да сключи договор за подизпълнение с ПОДИЗПЪЛНИТЕЛЯТ/ИТЕ, посочен/и в представената от него оферта. ИЗПЪЛНИТЕЛЯТ се задължава да предостави на ВЪЗЛОЖИТЕЛЯ копие на договора за подизпълнение в срок до 3 (три) дни от сключването му, но не по-късно от сключване на настоящия договор, заедно с доказателства, че са изпълнени условията на чл. 66,  ал. 2 от ЗОП.*

*(3) В случай че част от поръчката, която се изпълнява от ПОДИЗПЪЛНИТЕЛ, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на ПОДИЗПЪЛНИТЕЛЯ (директно плащане).*

*(4) Директно плащане по ал. 3 се осъществява въз основа на искане, отправено от ПОДИЗПЪЛНИТЕЛЯ до ВЪЗЛОЖИТЕЛЯ, чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15 (петнадесет) дневен срок от получаването му. Към искането, ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими. ВЪЗЛОЖИТЕЛЯТ има право да откаже директно плащане с ПОДИЗПЪЛНИТЕЛЯ когато искането за плащане е оспорено, до момента на отстраняване на причината за отказа.*

*(5) Замяна или включване на подизпълнител по време на изпълнение на този договор се допуска по изключение, когато възникне необходимост и ако са изпълнени едновременно всички условия, посочени в чл. 66, ал. 11 от ЗОП.*

*(6) В случаите по ал. 5, ИЗПЪЛНИТЕЛЯТ се задължава да представи на ВЪЗЛОЖИТЕЛЯ копие на допълнителното споразумение за замяна на посочен в офертата подизпълнител заедно с доказателства, че са изпълнение условията на чл. 66, ал. 11 от ЗОП.*

*(7) Независимо от сключения договор за подизпълнение, отговорността за изпълнение на настоящия договор е на ИЗПЪЛНИТЕЛЯ.*

IX. ОБЩИ И ЗАКЛЮЧИТЕЛНИ РАЗПОРЕДБИ

**Чл. 22.** (1) Никоя от страните по този договор не отговаря за неизпълнение, причинено от непреодолима сила. За целите на този договор, „непреодолима сила“ има значението на това понятие по смисъла на чл. 306, ал. 2 от Търговския закон.

(2) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми на посочените в чл. 25, ал. 1 контакти, писмено другата страна в срок до 7 (седем) календарни дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.

(3) Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолима сила.

(4) Липсата на парични средства не представлява непреодолима сила.

(5) В случай на непреодолима сила, **ВЪЗЛОЖИТЕЛЯТ** ще заплати на **ИЗПЪЛНИТЕЛЯ** само стойността на извършените и приети към момента на възникване на непреодолимата сила услуги.

(6) Докато трае непреодолимата сила, изпълнението на задълженията на свързаните с тях насрещни задължения се спира.

**Чл. 23. (1)** Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на изпълнената услуга, стойността и предмета на този договор, с оглед бъдещо позоваване на придобит професионален опит от **ИЗПЪЛНИТЕЛЯ**.

**Чл. 24.** (1) Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

**Чл. 25.** (1) Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща:

1. **За ИЗПЪЛНИТЕЛЯ:**

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За **ВЪЗЛОЖИТЕЛЯ:**

адрес: гр. София, пл. ,,Княз Александър I” № 1; Дирекция „Информационни системи“

телефон: 02/9145 ………;

факс: 02/…………;

e-mail:: ………………….;

Лице за контакт: …………………..

(2) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на договора и да подписват предвидените в договора документи (протоколи, доклади и др.), както следва:

1**.** За **ИЗПЪЛНИТЕЛЯ:** ………………………………………………………………

2. За **ВЪЗЛОЖИТЕЛЯ:** ………………………………………………………………

(3) Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(4) При преобразуване без прекратяване, промяна на наименованието, правно-организационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 работни дни от вписването ѝ в съответния регистър.

**Чл. 26.** (1) С цел изпълнение на настоящия договор, страните предоставят единствено необходимите лични данни, представляващи информация за служебни контакти\*, посочена в чл. 25, ал. 1 и 2 от настоящия договор.

\* информация за служебни контакти – информация за контакт, свързана със служебните отношения, включително имена, длъжности, служебни адреси, служебни телефонни номера и и-мейл адреси на служителите и изпълнителите.

(2) При  установяване на лични данни в предоставената от насрещната страна информация, различни от посочените в ал. 1, всяка от страните е длъжна да изтрие или да поиска тези  лични данни да бъдат изтрити.

(3) Страните поемат задължение да обработват личните данни законосъобразно и добросъвестно, да не ги предоставят на трети лица и да ги заличат/изтрият след изтичане на установения в нормативен акт за съхранението им срок.

При подписване на договора, се представиха следните документи:

1. Гаранция за изпълнение на договора;
2. Документи по чл. 112, ал. 1 от Закона за обществените поръчки;

Неразделна част от настоящия договор са следните приложения:

Приложение № 1а – Техническа спецификация

Приложение № 2а – Техническо предложение на **ИЗПЪЛНИТЕЛЯ;**

Приложение № 3а – Ценово предложение на **ИЗПЪЛНИТЕЛЯ**;

|  |  |
| --- | --- |
| **ЗА ВЪЗЛОЖИТЕЛЯ:** | **ЗА ИЗПЪЛНИТЕЛЯ:** |
| **БЪЛГАРСКА НАРОДНА БАНКА** | **„…“ …** |
| **СНЕЖАНКА ДЕЯНОВА ГЛАВЕН СЕКРЕТАР**  **ТЕМЕНУЖКА ЦВЕТКОВА ГЛАВЕН СЧЕТОВОДИТЕЛ** | **…** |

1. В случай че изпълнителят няма да изпълнява поръчката с подизпълнители този раздел ще отпадне. [↑](#footnote-ref-2)